|  |
| --- |
| Laisvės partija |
|  |
| Santrumpa | LP |
| Pirmininkas | Aušrinė Armonaitė |
| I pirmininko pavaduotojas | Vytautas Mitalas |
| Pirmininko pavaduotojai | Tomas Vytautas RaskevičiusMonika OšmianskienėIeva PakarklytėTomas Lekavičius |
| Įkurta | 2019 m. birželio 1 d. (2019-06-01)(Vilnius) |
| Atsiskyrė nuo | Liberalų sąjūdis |
| Būstinė | Gedimino pr. 64a,01111 Vilnius |
| Narių skaičius | 3 313 (2022) |
| Politinė ideologija | LiberalizmasSocialinis liberalizmas |
| Politinė pozicija | Centro–centro kairė |
| Europos narystė | Liberalų ir demokratų aljansas už Europą |
| Partijos spalvos |      Rožinė     Geltona |
| Seimas | 10 / 141 |
| Ministrų kabinetas | 3 / 14 |
| Europos Parlamentas | 0 / 11 |
| Savivaldybių tarybos | 13 / 1498 |
| Merai | 0 / 60 |
| Svetainė |
| www.laisvespartija.lt |

**Laisvės partija** (**LP**) – liberali Lietuvos politinė partija, įkurta 2019 m. birželio 1 d.

Istorija
--------

2018 m. lapkritį Aušrinė Armonaitė ir Remigijus Šimašius, po nesusitarimų su Liberalų sąjūdžio vadovybe dėl Vilniaus skyriaus dalyvavimo savivaldybių rinkimuose, iš partijos pasitraukė.

2019 m. balandį vidiniame steigėjų balsavime išrinko partijos pavadinimą **„Laisvės partija"**.

2019 m. birželio 1 d. įvyko steigiamasis partijos suvažiavimas. Jame susirinko šimtai žmonių, kurie kartu su įgaliojimais sudarė >2500 steigėjų. 2019 m. rudenį įsteigti skyriai Vilniuje, Kaune, Klaipėdoje, Šiauliuose ir Panevėžyje.

2020 m. Seimo rinkimuose gavusi 107093 balsų (9,11%), partija pateko į 2020–2024 m. Seimą. Daugiamandatėje apygardoje partija gavo 8 mandatus, dar 3 iškovojo vienmandatėse.

2023 m. savivaldybių tarybų rinkimuose visoje Lietuvoje gavusi 41522 balsus (3,69%), partija suformavo savo frakcijas Vilniaus miesto ir Elektrėnų savivaldybių tarybose, taip pat, per koalicinius sąrašus turi savo atstovus Vilniaus raj. ir Telšių raj. tarybose.

2023 m. lapkritį apie savo kandidatūrą į prezidento postą su Laisvės partija paskelbė Vytauto Didžiojo universiteto (VDU) Teisės fakulteto dekanas, buvęs Konstitucinio Teismo pirmininkas Dainius Žalimas.

2024 m. sausį Laisvės partija patvirtino savo kandidatų į Europos Parlamentą sąrašą ir programą. Sąrašo lyderiais tapo Dainius Žalimas ir buvęs Vilniaus miesto meras Remigijus Šimašius. Sąrašo pirmame penketuke taip pat yra Seimo vicepirmininkas Vytautas Mitalas, Seimo narė Monika Ošmianskienė ir Susisiekimo viceministrė Agnė Vaiciukevičiūtė.

Ideologija
----------

Partija remiasi liberalizmo ideologija, deklaruoja pagarbą įvairovei bei ekonominei iniciatyvai ir provakarietiškumą.

Anot pirmininkės Aušrinės Armonaitės, partijos vertybės yra pagarba asmens laisvei, atvirumas, ekonominė laisvė ir švietimas.

Vadovybė
--------

2023 m. birželį vykusiame Laisvės partijos Suvažiavime pirmininke trečiai kadencijai išrinkta Ekonomikos ir inovacijų ministrė Aušrinė Armonaitė. Jos pirmuoju pavaduotoju tapo Seimo vicepirmininkas Vytautas Mitalas. Kitais pavaduotojais paskirti Seimo nariai Tomas Vytautas Raskevičius, Monika Ošmianskienė, Ieva Pakarklytė ir Telšių rajono tarybos narys Tomas Lekavičius.

Susirinkimo metu buvo išrinkta 20 narių valdyba: Raivydas Rakauskas, Lukas Stravinskas, Vytautas Kukarskas, Erika Kuročkina, Agnė Vaiciukevičiūtė, Iveta Paludnevičiūtė, Vaidotas Ilgius, Morgana Danielė, Ewelina Dobrowolska, Andrius Skyrius, Remigijus Šimašius, Justina Zaleckienė, Laura Bliujienė, Ligita Šapranavičiūtė, Barbora Vidauskienė, Marius Matijošaitis, Laurynas Ruskonis, Karolis Žemaitis, Mantas Aleksa, Dalius Bučinskas.

Etikos ir skaidrumo komisiją bei Kontrolės komisiją sudaro po 9 narius.

Šaltiniai
---------

1. ↑  Įsteigta nauja partija, jai vadovaus Armonaitė
2. ↑   (PDF) .  Trūksta arba tuščias parametras `|title=` (pagalba)[neveikianti nuoroda]
3. ↑  „Conservatives top Lithuania’s party rankings". Lithuanian National Television and Radio. 2022-07-18. Nuoroda tikrinta 2022-08-28.
4. ↑  Nordsieck, Wolfram (2020). „Lithuania". *Parties and Elections in Europe*. Nuoroda tikrinta 2020-10-27.
5. ↑  „Media Monitoring in Lithuania". The Beacon Project. 2020-10-12. Nuoroda tikrinta 2022-08-28.
6. ↑  O'Leary, Naomi (2022-08-03). „Why Lithuania is willing to risk China’s fury". Nuoroda tikrinta 2022-08-27. „...conservative-liberal Liberal Movement, and centre/centre-left Freedom Party when it came to power in 2020."
7. ↑
8. ↑
9. ↑  Naujoji A.Armonaitės partija vadinsis Laisvės partija ir bus steigiama birželį
10. ↑
11. ↑


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| Ž • A • RLietuvos parlamentinės politinės partijos Lietuva |
| --- |
|  |
| Seimas (141): | 
 Tėvynės sąjunga-Lietuvos krikščionys demokratai (50)  **·**  Lietuvos valstiečių ir žaliųjų sąjunga (32)  **·**  Lietuvos socialdemokratų partija (13)  **·**  Liberalų sąjūdis (13)  **·**  Laisvės partija (11)  **·**  Darbo partija (10)  **·**  Lietuvos lenkų rinkimų akcija-Krikščioniškų šeimų sąjunga (3)  **·**  Lietuvos regionų partija (3)  **·**  Laisvė ir teisingumas (1)  **·**  Lietuvos žaliųjų partija (1) |
|  |
| Europos Parlamente (11 vietos iš 705): | 
 Tėvynės sąjunga-Lietuvos krikščionys demokratai (3)  **·**  Lietuvos socialdemokratų partija (2)  **·**  Lietuvos valstiečių ir žaliųjų sąjunga (2)  **·**  Darbo partija (1)  **·**  Liberalų sąjūdis (1) |
|  |
| Lietuvos politinė sistema |

 |